บ้านข้างๆซักผ้าแล้วน้ำซักผ้าที่ปล่อยจากเครื่องหยดมาเต็มพื้นที่บ้านค่ะ เราสามารถติดโรคอะไรจากน้ำซักผ้านั้นได้ไหมค่ะ เพราะน้ำหยดลงที่พื้นและกระเด็นมาโดนเราด้วยค่ะ เราไม่ทราบว่าเขามีโรคติดต่ออะไรไหม แล้วหากเขาซักชุดชั้นในเราติดโรคจากสารคัดหลั่งที่ติดชุดชั้นในเขาได้ไหมค่ะ
สวัสดีค่ะ โรคที่อาจมากับน้ำได้แก่-โรคฉี่หนู จะเกิดในกรณีลุยน้ำลุยโคลนด้วยเท้าเปล่า และมีเชื้อฉี่หนูอยู่ในน้ำนั้นๆ อาการอาจมาด้วย ไข้สูงฉับพลัน ปวดศีรษะ ปวดเมื่อยกล้ามเนื้อมาก โดยเฉพาะบริเวณน่องและโคนขาหรือปวดหลัง อาจมีอาการตาแดง-การถูกสัตว์ร้ายมีพิษที่มากับน้ำเช่น งู ตะขาบ แมงป่อง กัดต่อย-หากเป็นน้ำสกปรกอาจเสี่ยงเป็นโรคปอดติดเชื้อ-น้ำอาจมีสารปนเปื้อนเชื้อโรค โลหะหนัก และสารเคมี เบื้องต้นอาจทำให้มีการระคายเคืองที่ผิวหนัง ถ้าดื่มน้ำนั้นเข้าไปอาจมีการสะสมของโลหะหนักในร่างกายไม่แน่ใจว่ากังวลโรคอะไรอยู่นะคะ ถ้าหมายถึงโรค hiv อันนี้มีโอกาสติดต่อน้อยมากๆค่ะการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศถ้าไม่ได้มีแผลเปิดขนาดใหญ่หรือสัมผัสกับสารคัดหลั่งนั้นโดยตรง คือถ้าสารคัดหลั่งถูกละลายน้ำมาอีกทีนึง ผ่านจากบ้านนั้นมาบ้านเรา โอกาสติดต่อมีน้อยมากๆค่ะการดูแลตัวเองเบื้องต้น หากถูกน้ำที่คิดว่าปนเปื้อนสารคัดหลั่งของผู้อื่นให้รีบเอาน้ำเปล่าสะอาดล้างทันที พยายามอย่าให้มีแผลเปิดตามร่างกาย และทำความสะอาดพื้นบ้านเป็นประจำค่ะ